PACE ออกหุ้นกู้ 3 พันลบ. ขายรายใหญ่ 11-16 พ.ค.60
PACE ออกหุ้นกู้ 3 พันลบ. อายุ 2 ปี 9 เดือน ดอกเบี้ยคงที่ 6.50% ต่อปี เสนอขายรายใหญ่ 11-16 พ.ค.60
18 เม.ย. 2560

บริษัทเพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ของบริษัท มูลค่าไม่เกิน 3,000 ล้านบาท อายุ 2 ปี 9 เดือน ครบกำหนดไถ่ถอนปี พ.ศ.2563 อัตราดอกเบี้ยคงที่ร้อยละ 6.50 ต่อปี จ่ายดอกเบี้ยทุก 3 เดือนตลอดอายหุ้นกู้
โดยเสนอขายให้ผู้ลงทุนสถาบันและ/หรือผู้ลงทุนรายใหญ่ ระยะเวลาเสนอขายระหว่างวันที่ 11-16 พ.ค.60 ผ่านบล.เอเซีย พลัส ซึ่งเป็นผู้จัดการการจัดจำหน่ายหุ้นกู้ สำหรับวัตถุประสงค์ออกและเสนอขายหุ้นกู้ เพื่อนำเงินไปใช้ในการดำเนินธุรกิจ